mitos lan legenda kang asale saka Yunani Kuna lan isine kisah-kisah ngenani dewa lan pahlawan, sifat donya, lan asal usul uga teges saka ritual lan kultus wong-wong Yunani Kuna.[1] Mitologi Yunani mujudaké bagéyan saka agama ing Yunani Kuna.[1] Para sejarawan modern nyinauni mitologi Yunani kanggo mangerteni kahanan pulitik, agama, lan peradaban kang ana ing Yunani Kuna, lan uga kanggo golèk pemahaman ngenani pembentukan mitos iku.[1] Sing akèh dewa Yunani digambarake kaya manungsa, dilairke nanging ora tau ngalami wayah tua, ora tedas apa wae lan uga bisa ora katon, lan saben dewa nduwèni karakteristik kang béda-béda.[1] Merga saka iku, para dewa uga nduwèni gelar kanggo karakteré, kang dimungkinaké uga luwih saka sisji.[1] Dewa-dewi iki kadang kala uga mbantu manungsa, lan uga nglakoni katresanan karo bangsa manungsa lan bisa ngasilake anak, kang awujud manungsa setengah dewa.[1] Anak-anak saka para dewa lan manungsa iku kang sakbanjure didadekake pahlawan.[1] Mitologi Yunani kanthi eksplisit ana ing kumpulan carita lan karya seni Yunani Kuna, kaya lukisan vas lan benda-benda ritual kanggo dewa.[2] Mitologi Yunani njlentrehake asal mula donya lan nyritakake kehidupan lan petualangan saka dewa, dewi, pahlawan, lan makhluk-makhluk mitologi.[2] Mitologi Yunani wiwitane disebarake kanthi cara tradisi lisan.[2] Saiki saperangan informasi kang ngenani mitologi Yunani bisa digoleki ana ing sastra Yunani. Sumber literatur Yunani paling tua ya iku wiracarita Iliad lan Odisseia kang isine kisah kang pusate ana ing peristiwa ngenani Perang